open-index/open-wikipedia-markdown huggingface dataset:
Liste over presidentene for Portugals korporativkammer

**Presidenten for Portugals korporativkammer** for leder for ett av kamrene i nasjonalforsamlingen under Estado Novo. Det hadde imidlertid en rådgivende og ikke lovgivende funksjon.

## Kilder
*
Per Fugelli – siste resept

***Per Fugelli – siste resept***er en norsk dokumentarfilm fra 2018 regissert av Erik Poppe. Filmen skildrer det siste halvannet året av Per Fugellis liv, frem til hans død i september 2017. Filmen hadde premiere under Tromsø internasjonale filmfestival (TIFF) i januar 2018 og mottok prisen «Faith in Film», utdelt av Norske kirkeakademier. Den hadde ordinær kinopremiere i februar og ble nominert til Amanda i kategorien «Årets beste dokumentarfilm» samme år i 2018.  

## Anmeldelser
* Filmpolitiet - Terningkast 5. «*Bevegende, inspirerende og oppløftende*»
* Hamar Arbeiderblad - Terningkast 5. «*Glede og sorg*»
* Verdens Gang - Terningkast 4. «*God og forfengelig mann. God og forfengelig film.*»
* Cinema - Terningkast 4. «*Rørende og provoserende*»
* Bergens Tidende - Terningkast 4. «*Doktor Fugellis magiske medisin*»
* Dagbladet - Terningkast 4. «*Per Fugelli kan være kokett og pompøs, men er verd å lytte til*»
* Aftenposten - Terningkast 4. «*Sterkt om Fugellis siste kamp*»

## Produksjon
Våren 2016 innledet Erik Poppe et samarbeid med samfunnsdebattanten og professor i sosialmedisin, Per Fugelli. Sammen ønsket de å dokumentere Fugellis siste levetid som alvorlig kreftsyk på jakt etter mening og engasjement. En skattejakt i livets siste fase, var arbeidsbetegnelsen på prosjektet. Resultatet ble dokumentarfilmen *[[Per Fugelli - siste resept]]*, som fulgte den samfunnsengasjerte Fugelli fram til hans død i september 2017.  

## Referanser


## Eksterne lenker
*
Niels Andreas Vibe

**Niels Andreas Vibe** (født 12. juli 1759, død 9. september 1814) var en norsk offiser og sivil embetsmann. Han var amtmann i Nordre Bergenhus amt (Sogn og Fjordane) fra 1802 til 1811, generalkrigskommissær i Norge 1811–1814, og kammerherre hos kong Christian Frederik i 1814.

N.A. Vibe ble født i Rollag som sønn av major Johan Christian Vibe (1716–1764) og Anne Cathrine Pihl (1725–1773). Han var bror av Johan Vibe (1748–1782) og Ditlev Wibe. I 1795 giftet han seg med Margery Kierulf (1775–1852) fra Kristiansand. De fikk sønnene professor Frederik Ludvig Vibe og major og kartograf Andreas Vibe (1801–1860) og døtrene Henriette Gislesen (1809–1859) og Nicoline Vibe (1807–1885), gift med Heinrich Arnold Thaulow (1808–1894), hennes tremenning.

Vibe tok eksamen ved Den frie matematiske skole (Krigsskolen) i 1780 som dragonløytnant. Som kadett hadde han fått grunnleggende opplæring i karttegning og landmåling. Allerede fra vinteren 1783 deltok han i den trigonometriske oppmmålingen for kartlegging av distriktene langs grensen mot Sverige som assistent for sin bror Ditlev Vibe, og i 1790 fikk han fast stilling ved *Den militære Opmaaling*, som ble Norges geografiske oppmåling. Fra 1785 ble brødrene Vibe beordret til å arbeide med oppmåling for sjøkartverket over kysten sørover fra Trondheimsfjorden til Svinesund. Mens de militære landkartene bare forelå håndtegnet, ble sjørkartene trykt som kobberstikk av *Søkartverket* i København fra 1791 til 1803.

I 1795 ble Vibe krigskommisær ved Vesterlenske infanteriregiment med hovedkvarter i Kristiansand, og der ble han samme år gift med Margery Kierulf. Han ble amtmann i Nordre Bergenhus i 1802, med bosted i Bergen. Der deltok han aktivt i byens musikkliv som sanger i Bergen Filharmoniske Orkester, og han var medstifter av den bergenske avdeling av Det Kongelige Selskap for Norges Vel og  æresmedlem i Det Nyttige Selskab. I 1811 ble han generalkrigskommissær og flyttet til Christiania. Da kong Christian Frederik etablerte sitt norske hoff i mai 1814, ble Vibe en av kongens kammerherrer. Han døde 9. september 1814 og fikk dermed ikke oppleve at landet kom i union med Sverige.

## Referanser


## Kilder

* 
* Bratberg, Terje: Niels Vibe, biografi Norsk biografisk leksikon
Status-6 - havgående kjernefysisk torpedo

**Poseidon** tidligere **Status-6** (russisk:**«Посейдон»** *2М39*) er også kjent som **Kanyon**, - skal være en kjernefysisk havgående torpedo eller Fjernstyrt undervannsfarkost som enten er utviklet eller blir utviklet av Russland. Den skal angivelig være i stand til å levere en termonukleær koboltbombe med en sprengkraft på opp til 100 megatonn mot en fiendes havner og kystnære byer. «Kanyon» er navnet gitt til denne av CIA.

## Drift
Status-6 våpen er utformet for å skape en tsunami-bølge opp til , noe som vil radioaktivt smitte et stort område langs en kyst med Kobolt-60, så vel som å være immune mot anti-missile defense system som for eksempel anti-ballistiske missil, laservåpen, og railguns som kan deaktivere en ICBM eller en SLBM.

Det finnes to potensielle ubåter som  kan frakte med seg Status-6 eksternt, Prosjektet 09852 Oscar-klasse ubåt *[[Belgorod]]*, og Prosjektet 09851 Yasen-klasse ubåt *[[Khabarovsk]]*. Dette er nye båter som ble kjølstrukket i 2012 og 2014, henholdsvis.

Status 6 ser ut til å være et avskrekkende våpen som siste utvei i en krig. Det ser ut til å være en torpedo-formet robot eller mini-ubåt som kan reise i en hastighet på 185 kilometer per time (100 knop). Nyere informasjon tyder på en topphastighet på bare 100 kilometer per time (54 kn),  og en maksimal dybde på 1 000 meter. "Undervannsdronen" er forsynt med stealth-teknologi for å kunne vike unna akustiske sporingsenheter. Størrelsen ser ut til å være 1,6 meter i diameter, og 24 meter lang. Stridshodet som er vist i de tegnede figurene, viser en sylinder på 1,5 meter i diameter med 4 meters lengde, noe som gir et volum på 7 kubikkmeter. Sammenligning med volum på andre store atomvåpen, viser at sprengkraften er minst flere titalls megatonn, og trolig i samsvar med tidligere rapporter.

## Historie
Den første offentlige rapporten om Kanyon kom i september 2015 og siterte Pentagonkilder. Den 10. november samme år viste den russiske TV-stasjonen NTV ved en "feil" et dokument om Kanyon i hånden på en russisk general under en militær brif, der presidenten i Russland Vladimir Putin talte om amerikanske planer om defensive raketter. Det var debatt etterpå på om dette var en advarsel til vesten.

Et Pentagon-utkast av "Nuclear Posture Review rapport" som lekket ut i januar 2018, sa at Status-6 var under utvikling.

Den 20. februar 2019 publiserte det russiske forsvarsministeriet en video hvor en Poseidon angivelig ble skutt ut fra spesialubåten B-90 "Sarov". 

I august 2021 skal russiske myndigheter gjøre seg klare til å teste våpenet igjen. Dette rapporterer amerikanske Middlebury Institute of International Studies, som har analysert ferske satellittbilder.

## Se også
* Tsar Bomba

## Referanser
Verdenscupen i hurtigløp på skøyter 2016/17 – Verdenscup 3 – 500 meter kvinner

**[[Verdenscupen på skøyter|Verdenscup]]runde tre av [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for kvinner på 500 meter** i Ispalasset Alau i Astana, Kazakstan ble arrangert fredag den 2. desember 2016. Samme distanse ble også gått på søndagen/den avsluttende dagen 4. desember samme helg.

Distansen fredag den 2. desember ble vunnet av kinesiske Yu Jing på 37,85 foran sin landsvenninne Zhang Hong på andreplass og sørkoreanske Lee Sang-hwa på tredjeplass. Gruppe B ble vunnet av nederlandske Janine Smit foran canadiske Kaylin Irvine på andreplass og sørkoreanske Park Seung-hi på tredjeplass.

Distansen søndag den 4. desember ble igjen vunnet av kinesiske Yu Jing på 37,64 foran de to japanske landsvenninnene Maki Tsuji på andreplass og Erina Kamiya på tredjeplass. Gruppe B ble vunnet av nederlandske Jorien ter Mors foran tsjekkiske Karolína Erbanová på andreplass og Sugar Todd fra USA på tredjeplass.

## Medaljevinnere

## Resultater
### 2. desember

### 4. desember

## Funksjonærer
* Overdommer var Bjørn Pettersen, Norge.
** Starter var Jan Zwier, Nederland for både gruppe A og gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
;For 2. desember
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for Gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
;For 4. desember
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
Uniontown Speedway

**Uniontown Speedway** var en bilbane, bygget i tre i Hopwood, i nærheten Uniontown, Pennsylvania. Banen ble bygget i 1916 etter at billøp i Summit Mountain Hill ble forbudt, og det siste løp ble arrangert i juni 1922. Mai/juni-løpet var kjent som Universal-troféet, kalt så fordi Carl Laemmle, president for Universal Studios, var president i Uniontown Speedway Association og hadde sponset det med  sølv-trofeer. Laemmles selskap filmet hvert løp og viste dem på lokale kinoer. To National Championship løp ble arrangert i Uniontown, i 1921 og 1922.

## Historie
Motorsport var ekstremt farlig i de dagene da banene ble bygget av tre (i motsetning til grusbaner), og det første løpet i Uniontown 2. desember 1916 var en spesielt blodig hendelse etter dagens standarder. To ble drept (en sjåfør og hans mekaniker) under trening et par dager tidligere. Fem (to tilskuere og tre deltakere) døde under løpet.

En annen Uniontown Speedway, i tilknytning til det opprinnelige stedet, var aktiv i 1946. Den var en halv mile (805 meter) lang med grusbane. Det ble arrangert et løp på nasjonalt mesterskaps-nivå, i sprintbil klassen. Det ble vunnet av Ted Horn.

## AAA-mesterskapet, resultater

## Se også
* Beverly Hills Speedway
* Tacoma Speedway

## Referanser


## Eksterne lenker
* Uniontown Speedway på GEL Motorsport Informasjon Side
Ferrero Rocher

**Ferrero Rocher** er en hasselnøttpralin produsert av den italienske sjokoladefabrikanten Ferrero SpA. Hver Ferrero Rocher-ball dekkes med folie og legges i en papirform. Konfekten er maskinlaget og mye av produksjonsprosessen er hemmelig.

## Historie
Ferrero Rocher ble introdusert i 1982 i Europa. Kort tid etter utgivelsen ble produksjonen midlertidig stoppet på grunn av et problem med etikettutskriften. Oppfinner Michele Ferrero oppkalte hasselnøttkonfekten etter en grotte i den romersk-katolske helligdommen i Lourdes. *Rocher* kommer fra fransk og betyr *stein*. 

## Ingredienser
Sjokoladen består av en hel, ristet hasselnøtt omgitt av et tynt lag vaffelkjeks som er fylt med hasselnøttkrem dekket i melkesjokolade med hakkede hasselnøtter. Pralinens ingredienser er melkesjokolade (sukker, kakaosmør, kakaomasse, skummetmelkpulver, konsentrert smør, emulgator: lecitiner (soya), vanillin), hasselnøtter, palmeolje, hvetemel, mysepulver, fettredusert kakao, hevemiddel: natriumhydrogenkarbonat og salt.

## Diverse
Før 1980-tallet hadde Kina ikke vært utsatt for sjokolade fordi landet lukket sine dører for utenlandsk virksomhet. Kina begynte å la utenlandske virksomheter få drive der, spesielt de fem store sjokoladeselskapene (Cadbury, Hershey, Nestlé, Mars og Ferrero SpA). Ferrero SpA var vellykket i Kina. For kineserne kan gullinnpakningen ha representert overflod. [Upålitelig kilde?]

Ferrero Rochers konfekt er knyttet til jul og nyttår. Fra og med 2015 ble 61 % av Ferrero Rochers sjokolade solgt i løpet av årets tre siste måneder.

I Storbritannia på 1990-tallet var det en reklameserie basert på en fest i en europeisk ambassadørs offisielle residens med sjokoladene arrangert i en pyramide, og den har blitt parodiert i populærkulturen gjentatte ganger siden. Det har vært diskusjon om den sosioøkonomiske målsetningen for annonsen og i hvilken grad det kan fornærme det mer down-market publikum til hvem det ble presentert som et ambisiøst merke ved hjelp av en italiensk reklame dubbet til engelsk. [kilde trengs]

## Referanser


## Eksterne lenker
*
Matrikkelgårder i Ørsta kommune

Dette er en liste over **[[matrikkelgård]]er i [[Ørsta kommune]]** i Møre og Romsdal. Gårdene er sortert etter gårdsnummer og hvilken kommune de tilhørte før kommunesammenslåingen den 1. januar 1964.

## Gårder i tidligere [[Ørsta kommune]]

## Gårder i tidligere [[Vartdal kommune]]

## Gårder i tidligere [[Hjørundfjord kommune]]
The Path

***The Path*** er en amerikansk tv-serie skapt av Jessica Goldberg som ble sendt på Hulu fra 2016 til 2018. Hovedrollene ble spilt av Aaron Paul, Michelle Monaghan og Hugh Dancy.

Serien handler om den religiøse bevegelsen «meyerisme» etablert av Stephen Meyer i 1974, med elementer av new age, scientologi, sjamanisme og kristen mystikk, og riter inspirert av tibetansk buddhisme, frimureri og sufisme. I seriens mytologi klatret Meyer bokstavelig talt en «stige av brennende lys» for å motta budskapet om «universell sannhet». Meyer gav sine følgere instruksjoner for spirituell utvikling, nedskrevet i meyerismens første bok, *The Ladder* («Stigen»). Meyerister tror at alle mennesker er skadet og at dette er årsaken til verdens lidelse. Gjennom personlig opplysning søker de å bli oppmerksomme på lidelse i seg selv og andre, og å helbrede verden ved å vise kjærlighet til familien, menneskeheten og miljøet.

## Rollebesetning
* Eddie Lane … Aaron Paul
* Sarah Lane … Michelle Monaghan
* Calvin «Cal» Roberts … Hugh Dancy
* Mary Cox … Emma Greenwell
* Abe Gaines … Rockmond Dunbar
* Hawk Lane … Kyle Allen
* Alison Kemp … Sarah Jones
* Sean Egan … Paul James
* Miranda Frank … Minka Kelly
* Brenda Roberts … Kathleen Turner
* Kodiak … James Remar
* Vera … Freida Pinto
* Chloe Jones … Leven Rambin
* Stephen Meyer … Keir Dullea

## Referanser


## Eksterne lenker
*
Verdenscupen i hurtigløp på skøyter 2017/18 – Verdenscup 4 – 1500 meter kvinner

**[[Verdenscupen på skøyter|Verdenscup]]runde fire av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for kvinner på 1500 meter** i Utah Olympic Oval i Salt Lake City, USA ble arrangert lørdag den 9. desember 2017.

Distansen ble vunnet av japanske Miho Takagi på 1.51,49 foran nederlandske Marrit Leenstra på andreplass og russiske Jekaterina Sjikhova på tredjeplass. Gruppe B ble vunnet av tyske Gabriele Hirschbichler foran japanske Nana Takagi på andreplass og russiske Jelizaveta Kazelina på tredjeplass.

## Medaljevinnere

## Resultater

## Funksjonærer
* Overdommer var Susan Sandvig-Shobe, USA.
* Starter var Darrell Haack, Canada for gruppe A og Matthew Vraa, USA for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater for gruppe A og gruppe B på www.ISU.html.infostradasports.com
** 
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
;Nyhetssammendrag fra International Skating Union
* 
;Nyhetsartikkel fra Schaatsen.nl
*
Louis Meyer

**Louis Meyer** (1904–1995) var en amerikansk  racerbilfører som vant løpet Indianapolis 500 tre ganger og ble innlemmet i International Motorsports Hall of Fame.

## Biografi
Meyer ble født på nedre Manhattan i New York 21. juli 1904 som sønn av franske innvandrere. Meyer vokste opp i Los Angeles, hvor han begynte med bilsport på ulike baner i California. Han gikk videre til å bli den første sjåføren som vant det prestisjefylte løpet Indianapolis 500 tre ganger. Han begynte med å kjøre startbilen i 1928 (han var avløser for Wilbur Shaw året før), og deretter igjen i 1933 og 1936. I 1933 startet Meyer tradisjonen med å drikke melk (kjernemelk på den tiden) i Victory lane i Indianapolis 500-løpet da han drakk et glass melk. Etter hans Indianapolis 500-seier i 1936 drakk han fra flaske i stedet, som de fleste løpsvinnerne har gjort siden. Etter forslag fra tidligere løpsvinner, Tommy Milton, ble han det året den første føreren til å få startbilen som en del av løpets gevinster. Meyer vant United States National Driving Championship i 1928, 1929 og 1933.

Meyers kone, June, visste ikke at Meyer deltok i Indianapolis 500 i 1928. Tidligere på dagen var hun i Pennsylvania for å hente en havarert bil, og etter dette gikk hun for å se sin svoger Eddie Meyers løp i Lesing. Hun fant ut om sin manns seier etter at løpets hallomann i Lesing ba publikum gi en stor applaus til Eddie Meyer, bror til vinneren av Indianapolis 500.

Meyer døde den 7. november 1995 i Searchlight i Nevada, 91 år gammel. Der hadde han bodd som pensjonist siden 1972. Han ble innlemmet i International Motorsports Hall of Fame, og ble gravlagt i Inglewood Park Cemetery i Inglewood i California.

## Arv og minner
Sønnen Louis (Sonny) Meyer, jr. hjalp ham med motorarbeid i forretningen, og arbeidet på de ulike Ford-motorer i USAC racing, herunder bygging av 15 Indianapolis 500-vinnende motorer. Sønnesønnen Ludvig III (Butch) bygget Oldsmobile Aurora-motorer for Team Menard i IndyCar-serien som vant 1996–97 (18-måneders sesong) og mesterskapet i 1999 før han ble direktør for Indy Pro-Serien (nå Indy Lights).
Han var ikke i slekt med Zeke Meyer.

## Referanser
Junínsjøen

**Junínsjøen** er en cirka  (529,88 km²) stor innsjø som ligger cirka  i Peru. Innsjøen er også kjent under navnene **Junín**, **Chinchayqucha** (quechua) og **Lago Junín** (spansk). Den er faktisk Perus største innsjø, til tross for at deler av Titicacasjøen også ligger i Peru. Størsteparten av Titicacasjøen ligger imidlertid i Bolivia.

Junínsjøen ligger i sin helhet i Peru, for det meste i Junínprovinsen, som inngår i Junín-regionen, men en liten del strekker seg også over i Pascoprovinsen, som inngår i Pasco-regionen. Innsjøen inngår i nedslagsfeltet til Amazonas.

Junínsjøen er en grunn ferskvannsinnsjø med et største dyp på cirka . Den er omkranset av akvatisk vegetasjon, spesielt arter i sivfamilien (Juncaceae), som på enkelte steder kan strekke seg hele  ut fra land. Innsjøen har et rikt utvalg av ulike fiskesorter. Lokal gruvevirksomhet i tilløpet til innsjøen har imidlertid ført til forurensning av vannkvaliteten siden oppstarten i 1933. Et lokalt vannkraftverk har dessuten medført store variasjoner i vannstanden (på opp mot 7 m), noe som har ført til at mange fugler, som lever av og med innsjøen, i senere tiår har mislyktes med årskullene, med dertil tildels store og katastrofale følger for populasjonene. Dette gjelder spesielt junindykker (*Podiceps taczanowskii*), som er en flygeudyktig dykkerfugl som er absolutt endemisk for Junínsjøen og for det meste er å finne i sørenden av innsjøen, men det har også vært kritisk for arter som juninrikse (*Laterallus tuerosi*) og juninkurvfugl (*Asthenes virgata*).

## Referanser




## Eksterne lenker
*
Ted Horn

**Ted Horn** (født 27. februar 1910, død 10. oktober 1948), født som **Eylard Theodore Von Horn**, var en amerikansk racerbilist. Han vant de nasjonale mesterskapene i 1946, 1947 og 1948, og samlet tilsammen 24 førsteplasser 12 andreplasser og 13 tredjeplasser i 71 større amerikanske mesterskap før sin død på DuQuoin State Fairgrounds Lane i en alder av 38.

## Tidlig liv og karriere
Ted Horn ble født i Cincinnati i Ohio. Familien flyttet flere ganger i løpet av Teds barndom, og slo seg til slutt ned i Los Angeles. 15 år gammel fant Horn seg arbeid i Los Angeles Times.

På vei til jobb ble han en dag tatt for å ha kjørt for fort. Han forsøkte så godt han kunne å komme ut av situasjonen på en lettvint måte. Politimannen ga ham en ganske uvanlig straff for overtredelsen. Den unge mannen måtte dra til en bane som het San Jose Speedway. Der var det vanligvis flere biler enn sjåfører, og deretter fant de en villig bileier som lot ham kjøre. En gang fikk han all den hastigheten han trengte for å få farten ut av sitt system. Han kunne hente sin beslaglagte bil. Ted ville ta hensyn til råd fra politiet, og til slutt kom han tilbake for å hente sin bil. Men han fant en ny lidenskap i bilsport og ville aldri »få den farten han hadde ut av sitt system».

Ted begynte sin karriere for alvor på en bilbane i California kalt Legion Ascot Speedway, og oppdaget at han hadde mye å lære, siden han vanligvis var den mest langsomme sjåføren på banen. Til slutt fikk han et tips fra et par av sjåførene om hvordan han kunne forbedre sine rundetider og bidra til å utvikle sin kjørestil. Han ble utsatt for en alvorlig ulykke hvor han brakk foten og brente ryggen. Han lå på bedringens vei i flere uker. På oppfordring fra sine foreldre lovet han å forlate sporten. Han hadde til hensikt å overholde sine foreldres ønsker, men etter tre år begynte han med billøp igjen.
* Ted Horn var den beste over en 10-årsperiode i Indianapolis 500s historie.
* Under hans Indianapolis 500-karriere, fullførte Ted Horn 1 944 av 2 000 mulige runder (97%).
* Selv om Horn startet 1 947 løp fra pole position, var 3. raskeste kvalifiserende i fart bak Bill Holland og Duke Nalon.
* Horn kvalifisert seg for den prestisjetunge 100 mph-klubben åtte ganger.

## Priser
* Han ble kåret til den Nasjonale Sprint Bil Hall of Fame i 1991.
* Han ble innvalgt i Motorsportens Hall of Fame of America i 1993.

## Referanser
Grete Kaare Hovelsrud

**Grete Kaare Hovelsrud** (født 31. juli 1956) er en norsk antropolog og polarforsker. Hun er professor i miljøsosiologi ved Nord Universitet, seniorforsker ved Nordlandsforskning og forsker ved CICERO. Hun studerte antropologi ved Brandeis University og Boulder University i USA. Hun har foretatt feltstudier i Øst- og Vest-Grønland og Nord-Norge. Hennes arbeid er knyttet til tverrfaglige studier av til pasning til klimaendringer. Hun anser den lokale konteksten som et kritisk utgangspunkt for å forstå sosiale virkninger, overganger og endringer, og utfører feltarbeid i arktiske samfunn parallelt med at hun knytte resultatene til nasjonale og internasjonale prosesser. Hun er også talsperson for å inkludere samfunnsvitenskapelige og sosioøkonomiske forskningsspørsmål i prosjekter og prosesser som omhandler arktiske problemstillinger.

## Bibliografi i utvalg
* 2017 Climate change and primary industries in Northern Norway Environment and People of the North: 2017-04-04 - 2017-04-04 Olsen, Julia; Hovelsrud, Grete K.NORD, NORDLFORSK
* 2017 How to make local context matter in national advice: Towards adaptive comanagement in Norwegian climate adaptation. Weather, Climate, and Society 2017: Volum 9. s. 267–283 Westskog, Hege; Hovelsrud, Grete K.; Sundqvist, Göran CICERO, NORD, UIO
* 2017 Exploring the preconditions for transformation in Norway’s primary sectors Transformations 2017: 2017-08-30 - 2017-09-01 Karlsson, Marianne; Hovelsrud, Grete K.; Dannevig, Halvor NMBU, NORD, VF
* 2017 AcidCoast: Co-production of Ocean Acidification knowledge for adaptive co-management of the coastal zone. Fagdag om havforsuring: 2017-09-14 - 2017-09-14 Hovelsrud, Grete K. NORD
* 2017 Recilient Coastal Infrastructures: An outline of a research agenda. The International Congress of Arctic Social Sciences (ICASS) IX 2017: 2017-06-08 - 2017-06-12Dale, Brigt; Hovelsrud, Grete K. NORDLFORSK, NORD

## Referanser
Lefortovo

**Lefortovo** (russisk: Лефортово) er et distrikt sørøst i Moskva i Russland.

Bydelen er oppkalt etter en nær medarbeider av tsar Peter den store, Franz Lefort. 

Dagens Lefortovo er kjent for Lefortovo fengsel, Lefortovo park og Lefortovo-tunnelen på 3. ringvei. Flere høyere utdanningsinstitusjoner ligger i Lefortovo.

## Referanser


## Eksterne lenker
*
Aloys Sprenger

**Aloys Sprenger** (født 3. september 1813 i Nassereith i Tyrol, død 19. desember 1893 i Heidelberg) var en østerriksk orientalist.

## Referanser


## Litteratur
* Norbert Mantl (Editor): *Aloys Sprenger, der Orientalist und Islamhistoriker aus Nassereith in Tirol*. Selbstverlag der Gemeinde *(self-published by the municipality)*, Nassereith 1993
* Meyers Konversationslexikon, public-domain encyclopaedia entry on Aloys Sprenger, on which this article (and its German-language counterpart) is based.
*
Al-Muntasir

**Abu Ja'far Muhammad al-Muntasir bi-'llah** (arabisk: أبو جعفر محمد المنتصر بالله, *Abū Ǧaʿfar Muḥammad al-Muntaṣir bi-'llāh*; født november 837, drept juni 862) var den ellevte abassidiske kalif (861–862).

Al-Muntasir var sønn av al-Mutawakkil (847–861), og kom til makt i 861. Dette var etter at han hadde sannensverget seg med tyrekiske offiserer som så hadde styrtet og myrdet faren. Med dette maktskiftet begynte heftige maktkamper i kalighogget i Samarra. Begge abbasideprinsene higet etter å bli kalifer, men de var selv manipulerte av forskjellige grupperinger innen det tyrkiske militære. Konfliktene mellom de tyrkiske offisersgrupper gjorde at al-Muntasir ikke klarte å riktig befeste sin makt. Allerede etter seks måneder ble han selv styrtet og myrdet. Tyrkerne innsatte så al-Mustain (862–866) som den neste kalif.

## Referanser


## Litteratur
* 
* 
*William Muir, The Caliphate: Its Rise, Decline, and Fall.''
Daniel Leland

**Daniel Leland** (1921–2008) var en norsk politiker (Sp). Han var i perioden 1968–1971 ordfører i Lindesnes kommune.
Rugsund

**Rugsund** er en bygd i Bremanger kommune. Den ligger langs fylkesvei 616. 
Rugsund er et viktig kulturmiljø i det nasjonalt viktige kulturlandskapet Midtre Bremanger. 

Navnet ble opprinnelig brukt om sundet mellom Rugsundøy og sørsiden av Nordfjord; første ledd av verbet rugge, sikter til strie strømforhold.

Øya er skilt fra Bremangerlandet i sørvest ved Skatestraumen, som skipsleia går gjennom, under Nord-Europas høyeste sjøklippe, det sagnomsuste fjellet Hornelen.

Den lokale grunnskolen og barnehagen heter Kolset oppvekst og går fra 1.-7. trinn. Selve bygget er også samfunnshus og samlingssted for de lokale.

Rugsund Handelssted som ligger på Rugsundøy er et gammelt fredet handelssted med røtter tilbake til 1600-tallet. Der har det vært blant annet handel, brennevinvirksomhet, gjestgiveri, kremmarleie, dampskipsekspedisjon, posthus, fisketilvirking, sildesalteri, krydring av brisling og trelasthandel med mer.

Den lokale kirken; Rugsund kirke har siden 1838 ligget på fastlandet på sørsiden av fjorden i Hessevågen og er tegnet av arkitekt Hans Linstow. Eldste omtale av en kirke i Rugsund er fra ca. 1330: Det var da trolig en stavkirke som sto på det middelalderske kirkestedet på Rugsundøya på en høyde over Rugsund Handelssted. Noen av de umerkete gravene på kirkegården og muren rundt er fremdeles synlig der.

Gulebuda fra ca. 1900 er ei saltebu på Bakke i Rugsund hvor det var mottak for sild. Rundt 30 personer fra bygda hadde arbeid der. Den ble gulmalt og på folkemunnen ble den derfor hetende «Gulebuda». Buda var i drift til ut på 1960-talet.

## Referanser


## Eksterne lenker
* Bremanger kommunes hjemmeside
* Rugsund (sogn) - Store norske leksikon
* Rugsund kyrkje - kulturminnesok.no
* Miljolare.no
Al-Muhtadi

**Abu Ishaq Muhammad al-Muhtadi bi-'llah ibn al-Wathiq** (arabisk: أبو إسحاق محمد المهتدي بالله بن الواثق&lrm; *Abū Isḥāq Muḥammad al-Muhtadī bi-'llāh b. al-Wāṯiq*; død 21. juni 870) var den fjortende abbasidiske  kalif (869–870).

Al-Muhtadi hadde ry på seg som en from mann. Han ble innsatt som kalif av al-Mu'tazz' (866–869) mordere. Annerledes enn de tyrkiske garder hadde forestilt seg, ble han ikke noen marionette for dem, og han forsøkte heller å utnytte spliden mellom dens offiserer. Idet han ikke hadde kontrollen over sikkerheten i Samarra, ble han myrdet allerede 21. juni 870. Under hans etterfølger al-Mu'tamid (870–892) lyktes det abbasidene å stabilisere sin makt igjen.

## Litteratur
* 
*
Gunnar Gulli

**Gunnar Gulli** (1909–2002) var en norsk lokalpolitiker (V). Han var i ordfører i Spangereid i perioden 1946–1948 og i nye Lindesnes kommune i perioden 1964–1967.

Gulli var utdannet på landbruksskole og drev et gartneri.

Han ble gift 1937 med Alfa (1910–1998) fra Vårøy og hadde tre barn.

## Referanser
Knut Lunden

**Knut Lunden** (1922–2011) var en norsk lokalpolitiker for KrF. Han var ordfører i Lindesnes kommune i perioden 1972–1975. 

Lunden var utdannet lærer og jobbet i skolevesenet i det meste av sitt yrkesaktive liv. Han var ansatt både som lærer, skoleinspektør og rektor.

## Referanser
Duftranke

**Duftranke** (*Stephanotis floribunda* eller *Marsdenia floribunda*) er en eviggrønn slyngplante i gravmyrtfamilien. Den blir 4–6 m høy. Bladene er læraktige, mørkegrønne og eggformede. I bladhjørnene sitter 8–10 hvite, duftende blomster. Planten vokser vilt i fjellområdene på Madagaskar. Duftranke brukes som hageplante i tropiske strøk, og i resten av verden er den en vanlig stueplante.

## Galleri

Starr 080117-1707 Marsdenia floribunda.jpg|Bladverk
Starr 080530-4658 Marsdenia floribunda.jpg|Blomsterknopper
Stephanotis floribunda 18zz.jpg|Blomster
StephanotisPod.jpg|Belgkapsel
StephanotisSeed.jpg|Frø


## Litteratur
* 
* 
* 

## Eksterne lenker
*
Heinrich Pesch

**Heinrich Pesch** (født 17. september 1854 i Köln, død 1. april 1926 i Valkenburg) var en tysk jesuitt og filosof. Han var redaktør (Schriftleiter) av det som på det tidspunkt het Stimmen aus Maria Laach. Pesch regnes som grunnleggeren av solidaritetsprinsippet i den katolske sosiallære. 

Fra 1892 til 1900 var pater Pesch spiritual ved presteseminaret i Mainz, og det var der han forfattet sitt første verk *Liberalismus, Sozialismus u. christl. Gesellschaftsauffassung*. Fra Rudolf Meyers forelesninger ble Pesch kjent med Karl Marx' og Johann Karl Rodbertus' teorier. Etter fornyede økonomistudier med Gustav von Schmoller og Adolph Wagner i Berlin (1900-1902) flyttet Pesch til Luxembourg og arbeidet der på sitt hovedverk *Lehrbuch der Nationalökonomie*.

Pesch avviste både den individualistiske og den sosialistiske samfunnsanskuelse. Han gikk inn for en gjensidig moralsk forening og forpliktelse mellom enkeltperson og samfunn. Etter hans oppfatning kunne man ikke nå velstand for folket *(Volkswohlstand)* uten et eksisterende sosialt arbeidssystem *(Soziales Arbeitssystem)*. Samfunnet han gikk inn for, bygget på det han selv betegnet som solidaritet *(Solidarismus)*. Jesuittene påberoper Pesch som grunnleggeren av solidaritetstanken i den katolske sosiallære. Pesch legger stor vekt på solidariteten. Pesch ser det arbeidende menneske som samfunnslivets subjekt og mål. Han motsatte seg statliggjøring av selskapene, idet fryktet at individenes ansvarsfølelse dermed skulle svekkes. 

Heinrich Pesch solidaritet ble av Gustav Gundlach (1892–1963) satt ut i livet i kirkens sosiallære og av Oswald von Nell-Breuning (1890–1991) i næringslivsetikk og sosialpolitikk.    

## Verker
* *Lehrbuch der Nationalökonomie*, 5 Bde., Freiburg 1905–1923
* *Liberalismus, Sozialismus u. christl. Gesellschaftsauffassung*, 2 Bde., Freiburg 1893–1900
* *Die sociale Befähigung der Kirche*, 2., verm. Aufl., Berlin 1899

## Referanser
Abraham Eriksen Gyldenstierne

**Abraham Eriksen Gyldenstierne til Demstrup** (– død 1514) var en dansk-svensk adelig, befalingsmann på Kalmarhus. 

## Biografi
Han var sønn av Erik Eriksen Gyldenstierne den eldre (d. 1477) og hustru Kristina Karlsdotter Bonde (d. før 1500), datter av Karl Knutsson Bonde. Abraham Eriksen Gyldenstierne var i hofftjeneste hos kong Hans og ble i 1497 befalingsmann på Kalmarhus. Han forble tro mot kongen, også etter det svenske opprøret i 1501, hvor hans svenske gods ble konfiskert. Hans forhold til kongen ble dog forverret av at han giftet seg med Else Laxmand, en datter til rikshovmesteren Poul Laxmand, som ble myrdet i 1502 og hvis gods ble inndratt grunnet mistanke om konspirering med svenskene. 

Den 10. september 1503 avga Gyldenstierne Kalmar len og flyttet med sin hustru til gården Demstrup ved Randers Fjord i Jylland. Her levde de inntil Gyldenstierne under Christian IIs dro tilbake til sitt fødeland, Sverige. Han hadde flere ganger forsøkt å overbevise Christian II om den store urett som var overgått hans kone, men uten resultat. Gyldenstierne døde i 1514, hvoretter Else fortsatte bestrebelsene med å skaffe arven etter faren tilbake, men kun med store utgifter til følge. Ved en herredagsdom av 4. desember 1526 ble hun og broren Peder anerkjent til deres mødrenearv, hvorfor de mottok erstatning i Asserbo og gods på Fyn. 

### Familie
Gyldenstierne og Laxmand hadde i alt seks barn. Datteren Giørvel Abrahamsdatter Gyldenstierne (d. 1577) ble gift to ganger med medlemmer og brødre av slekten Ulfstand. Etter at hun døde barnløs oppsto en lengre tvist om hennes arv. 

Abraham Eriksen Gyldenstierne er begravet i Skara domkirke i Sverige.

## Referanser
Sidsel Lunge

**Sidsel Ovesdatter Lunge** (– død i 1503) var en dansk hoffmesterinne. 

Hun var datter til Ove Jepsen Lunge (d. før 1458) og hustru Maren Tygesdatter Basse. Hun giftet seg med riksråd Torbern Bille til Allinde og Svanholm (d. 1465), sammen fikk de 14 barn.

Sidsel Lunge var hoffmesterinne hos dronning Christine av Sachsen 1490 og 1496. Hun døde i 1503 og ble begravet i Antvorskov kloster på Sjælland.  

## Referanser
Kystverkmusea

**Kystverkmusea** er etatsmuseet til Kystverket. 
Museumsnettverket ble opprettet i 2008 med fire selvstendige museer: Lindesnes fyr, Jærmuseet, Stiftinga Sunnmøre Museum og Museum Nord. I 2016 ble Kystverkmusea utvidet med Museene for kystkultur og gjenreisning i Finnmark.

Kystverkmusea er et kompetansesenter for dokumentasjon og formidling av Kystverket sitt ansvarsområde. Dette omfatter tidligere Fyr- og merkevesen, Havnevesen, Losvesen, trafikkovervåking og oljevernberedskap. Direktør på Lindesnes fyr, Jo van der Eynden, har i perioden 2009–2016 fungert som koordinator for museumsnettverket. Fra 1. august 2016 til høsten 2017 fungerte direktøren Knut Baar, som koordinator. Fra 1. mars 2018 tok Espen Frøysland, direktør ved Lindesnes fyr over koordinatorrollen.

## Museer i nettverket
De fem museene som geografisk dekker hele landet har prioriterte fagoppgaver.

### Stiftelsen Lindesnes fyrmuseum
Stiftelsen Lindesnes fyrmuseum har det koordinerende ansvaret i museumsnettverket. Museet fokuser særlig på overordnet nasjonal og internasjonal kontakt. Ellers følger museet opp i saker fra svenskegrensa til Åna-Sira.

Lindesnes fyr har tatt over eierskapet til det tidligere fyrvesenskipet "Gamle Oksøy". Gamle Oksøy brukes i dag som museum sammen med venneforeningen "Gamle Oksøys venner".

### Jærmuseet
Jærmuseet har et faglig fokus på losvesen og moderne trafikkovervåking. Jærmuseet er særleg kjent for sin kompetanse innen drift av vitensenter. I det daglige følger Tungenes fyr opp arbeidet innen Kystverkmusea.

### Stiftinga Sunnmøre Museum
Stiftinga Sunnmøre Museum har et spesielt fokus på Fyr- og merkevesenet. Stiftinga Sunnmøre Museum har et regionalt fokus på formidling. Det daglige arbeidet i Kystverkmusea blir fulgt opp av Dalsfjord fyrmuseum.

### Museum Nord
Museum Nord har et særlig ansvar for dokumentasjon, formidling og kunnskap om Havnevesenet. Det daglige arbeidet blir fulgt opp av Lofotmuseet.

### Museene for kystkultur og gjenreisning i Finnmark
Museene for kystkultur og gjenreisning i Finnmark har to avdelinger som arbeider med maritim infrastruktur: Slettnes fyr i Gamvik og Berlevåg havnemuseum.

## Prosjekter
Kystverkmusea deltar i flere ulike prosjekt, blant andre heftet Riksvei nr. 1, Tokt med Gamle Oksøy, bildespillet Glimt frå fyr, losutstillingen "Vel i havn", dokumentasjon av havner, Fyrutstillingen hos Dalsfjord Fyrmuseum, Flåværprosjektet, Maritimt kulturlandskap, Farleia, Kystreise.no og Skilting av freda fyrstasjoner.

## Publikasjoner
Kystverkmusea formidler fagstoff via skriftserien Kystens veivisere. Følgende titler har kommet ut:

* Nr. 1 Lindanger, B. (red) 2009 Kystens veivisere 2008–2009
* Nr. 2 Ersland, B. A. 2010 Fyrbyggerne
* Nr. 3 Bjørklund, J.G. og Christensen, A.E. 2012 Peter Norden Sølling
* Nr. 4 Bjørklund, J. G., Baar, K. Christensen, A. E. og van der Eynden, J. 2016 Fyrdiriks ISBN 978-82-92994-04-7

## Eksterne lenker
*
Line Marie Gulliksen

**Line Marie Gulliksen** (født 4. juli 1990 i Oslo) er en norsk syklist. Hun sykler for Andy Schleck Cycles-Immo Losch og det norske sykkellandslaget. Hun ble i 2018 norgesmester i tempo etter å ha tatt tempogullet under NM i Sandefjord. I 2019 og 2021 ble hun norgesmester i lagtempo for Asker CK. Gulliksen innehar også norgesrekorden for kvinner i 10 og 30 kilometer tempo med tidene 13.21,8 og 40.20,0. Sistnevnte rekord kom etter et krav fra NCF til Gulliksen om å slå den gamle norgesrekorden for å få delta i EM i Glasgow. Under EM i Glasgow 2018 syklet Gulliksen inn på en 33.-plass etter å ha punktert midtveis.

## Likestilling i sykkelsporten

I 2021 ble det kjent at flere syklister mente at Norges sykkelforbund prioriterte herrene foran damene. Gulliksen har vært en aktiv stemme i denne debatten, og mener kvinnene blir nedprioritert. I etterkant av dette ble det offentliggjort at Coop inngikk samarbeid med sykkellaget Hitec, og at like vilkår for menn og kvinner var en del av avtalen.

## Annet
Gulliksen har en mastergrad i industriell økonomi fra Norges miljø- og biovitenskapelige universitet (NMBU), som hun fullførte våren 2017.

## Referanser


## Eksterne lenker
*
Gibboryctes waldenfelsi

***Gibboryctes waldenfelsi*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 25 millimeter) og bred, blankt mørkt rødbrun til svart hornbille. Hannen har et kort horn på hodet og et kraftig, i spissen kløvet horn foran på pronotum, som er dypr, U-formet uthulet foran i midten. Uthulningen er grovt punktert, for øvrig er pronotum blankt og glatt. Dekkvingene er blanke mer kraftige punktrader. Som vanlig hos hornbiller mangler hunnen hornet som hannen har, pronotum er rundet med en mindre uthuling enn hos hannen.

## Levevis
Ingenting er kjent om biologien til disse billene, som tilsynelatende er ganske sjeldne. De voksne er trolig nattaktive.

## Utbredelse
Arten er utbredt fra Panama i nord til Peru og Brasil i sør.

## Systematisk inndeling
Arten har ofte vært plassert i slekten *[[Heterogomphus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Gibboryctes]]* Endrödi, 1974
******** ***Gibboryctes waldenfelsi*** (Endrödi, 1977)

## Kilder
* Alain Galant: Dynastidae du monde- nettside om arten
* Generic Guide to New World Scarabaeoidea – ''Gibboryctes''

## Eksterne lenker
*
Fornasinius fornasinii

***Fornasinius fornasinii*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En stor (ca. 35-70 millimeter), svært kraftig, halvmatt svart gullbasse, med gulaktige tegninger. Pronotum har gule sidekanter og en smal, gul midtstripe, dekkvingene har tallrike, gule flekker. Hannen har et smalt, T-formet horn i pannen og kraftige pigger på siden av hodet. Denne arten kjennes på at hannens horn ikke er nedoverkrummet, det er flattrykt fra sidene i hele sin lengde, og spissene vender oppover.

## Levevis
Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.

## Utbredelse
Arten lever i Mosambik og det sørlige Tanzania.

## Systematisk plassering
De aller fleste eksemplarer som har vært publisert som *Fornasinius fornasinii* hører i virkeligheten til *[[Fornasinius hauseri]]*. Den egentlige *F. fornasinii* er bare kjent i noen få eksemplarer.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Fornasinius]]* Bertoloni, 1853
******** ***Fornasinius fornasinii*** (Bertoloni, 1852)

## Kilder
* Michele De Palma & Hitoshi Takano (2018) Identification of the Goliath beetles *Fornasinius fornasini* Bertoloni and *Fornasinius hauseri* Kraatz (Scarabaeidae: Cetoniinae). https://www.biorxiv.org/content/biorxiv/early/2018/01/05/242750.full.pdf
* Nettside om arten 

## Eksterne lenker
* 
* Bilder av *Fornasinius fornasinii*: http://www.goliathus.com/en/en-fornasinius-fornassini.html og http://living-jewels.com/Fornasinius_fornasinii.htm
Jack Ryan (TV-serie)

***Tom Clancy’s Jack Ryan*** er en amerikansk politisk thriller- og actionserie skapt av Carlton Cuse og Graham Roland, og er basert på rollefiguren Jack Ryan av Tom Clancy. Serien ble vist på Amazon fra 2017 til 2023.

Den har blant andre Cuse, John Krasinski, Michael Bay og Mace Neufeld som produsenter («executive producers»), og Krasinski spiller tittelrollen, hvilket gjør ham til den femte skuespilleren til å skildre rollefiguren, etter Alec Baldwin, Harrison Ford, Ben Affleck og Chris Pine fra filmserien. *Tom Clancy’s Jack Ryan* har premiere på Amazon Video i 2018.

Pilotepisoden ble regissert av Morten Tyldum.

## Handling
«Da CIA-analytikeren Jack Ryan snubler over en mistenkelig rekke med bankoverføringer, trekker søket etter svar ham fra kontorjobbens trygghet og skyter ham inn i et dødelig katt-og-mus-spill over hele Europa og Midtøsten, mens en stigende terroristleder forbereder et massivt angrep mot USA og dets allierte.»

## Rollebesetning
* Jack Ryan … John Krasinski
* Cathy Muller … Abbie Cornish
* James Greer … Wendell Pierce
* Joe Muller … Peter Fonda
* Tarek Kassar … Mena Massoud
* Sanger … Timothy Hutton
* Marcus Trent … Al Sapienza

## Referanser


## Eksterne lenker
*
David Gregory (1970–)

**David Michael Gregory** (født 24. august 1970) er en amerikansk fjernsynsjournalist og tidligere programleder for NBC News' talkshow *[[Meet the Press]]*. Gregory har fungert som politisk analytiker for CNN siden 2016.

## Tidlig liv
Gregory ble født i Tarzana i Los Angeles i California, og vokste opp i Encino og Van Nuys, som sønn av Carolyn (født Fitzpatrick), en kundebehandler, og Don Gregory (opprinnelig Don Ginsburg), en film- og teaterprodusent. Hans far var jøde og hans mor var irsk-katolsk. Selv om han tok bar mitzvah og gikk på hebraisk skole gjennom uken, gikk han også på søndagsskole og feiret jul med familien sin. Gregory er praktiserende jøde i dag.

## Utdanning
Gregory ble utdannet ved Birmingham High School, offentlig videregående skole i Lake Balboa-distriktet i Los Angeles, etterfulgt av American University i Washington, D.C., hvor han ble uteksaminert i 1992. Under studiene jobbet han for universitetsfjernsynet ATV - American Universitety Television, og han fikk tok en grad i internasjonale studier fra School of International Service. Gregory ble utnevnt til årets alumnus ved School of International Service i 2005, og han er medlem av dekanus’ rådgivende komité.

## Referanser


## Eksterne lenker
* Offisielle MSNBC bio side
* Felles blogg av David Gregory og andre medlemmer av NBC Nightly News team 
* 
* 
* David Gregory sitater, profil, og trivia på TV.com
Geodorcus novae-zealandiae

***Geodorcus novae-zealandiae*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (12-20 millimeter), halvblank, kraftig, rødbrun til brunsvart hjortebille. Kroppen er ganske flat. Hos hannene er hodet og pronotum svært brede, bredere enn dekkvingene. Oversiden er svært tett og kraftig punktert. Hannens kjever er kraftige og litt kortere enn hodet, som er utvidet bakover med et par skrå furer i pannen. Pronotum er litt utvidet forover, med framstikkende forhjørner. Dekkvingene har et par lave- opphøyde lengderibber. Hos hunnen er hodet mindre, uten forstørrede kjever, pronotum har rundede sider.
De mangler flygevinger og kan ikke fly.

## Levevis
Disse billene har gjerne begrensede utbredelser i høytliggende områder. Både i utseende og økologi danner de en interessant parallell til slekten *[[Colophon]]* i Sør-Afrika, som de imidlertid ikke er nært beslektet med.

## Utbredelse
Denne arten finnes bare på New Zealand, på den sørlige delen av Nordøya.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Lissapterini]]*
******* Slekten *[[Geodorcus]]* Holloway, 1996
******** ***Geodorcus novae-zealandiae*** (Hope & Westwood, 1845)

## Kilder

* Oversikt over artene

## Eksterne lenker
* Bildegalleri over noen av artene
* Bilder av ''Geodorcus novae-zealandiae'', begge kjønn og larve
* 
*
Indoor Meeting Karlsruhe 2018

**Indoor Meeting Karlsruhe 2018** var et internasjonalt friidrettsstevne som ble arrangert 3. februar 2018, i Messehalle i Karlsruhe i Tyskland. Stevnet var en del av IAAF World Indoor Tour. Ca 130 utøvere fra 46 land deltok.

Det ble oppnådd flere gode resultater under dette stevnet:
* Genzebe Dibaba - nest raskeste 1500 meter innendørs i verden noensinne (3:57,45)
* Sharika Nelvis - årsbeste i verden på 60 meter (7,80)
* Raphael Holzdeppe - personlig rekord og årsbeste i verden i stavsprang (5,88)
* Su Bingtian - ny asiarekord på 60 meter (6,47)
* Hagos Gebrhiwet - årsbeste i verden på 3000 meter (7:37,91)
* Malaika Mihambo - personlig rekord og årsbeste i verden i lengdehopp (6,72)

## Medaljevinnere
### Menn

### Kvinner

## Referanser


## Kilder
* Resultater hos IAAF
* Resultater hos LetsRun.com

## Eksterne lenker
* Offisielt nettsted - Meeting Karlsruhe